**Határozat: 137**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2018. június 14-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2018. június 14-én 07,30** órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Magyar Mária /07,33 órakor érkezett/, Szirtes Balázs képviselők, Szabóné dr. Csányi Marianna jegyző, Torma László aljegyző.

Tanácskozási joggal jelen van: Horváthné Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit alpolgármester és Horváth Vencel képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontra és ismerteti azt.

**Napirend:**

1. **Tájékoztatás az orvosi ügyelettel kapcsolatos kérdésekről ZÁRT**

Előadó: Novák Ferenc polgármester

**2. Tájékoztatás a Termáltóval kapcsolatos szakértői egyeztetésről ZÁRT** Előadó: Novák Ferenc polgármester

**Interreg pályázat keretében kerékpáros study tour szervezése ZÁRT**

**és lebonyolítása tárgyában ajánlatok értékelése**

Előadó: Novák Ferenc polgármester

Novák Ferenc: Javasolja felvételre és zárt ülés keretében történő tárgyalására a következő napirendet: Interreg pályázat keretében kerékpáros study tour szervezése és lebonyolítása tárgyában ajánlatok értékelése.

Szavazásra teszi fel a napirend felvételére és tárgyalására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: Szavazásra teszi fel az elhangzott napirend és a meghívóban szereplő napirendek zárt ülés keretében történő megtárgyalására vonatkozó javaslatot, figyelemmel az Mötv. 46. §. /2/ bekezdés c./ pontjára.

Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 137/2018. (VI.14.) számú határozata:**

Zalakaros Város Önkormányzata Képviselőtestülete elrendeli az ülésen tárgyalandó valamennyi napirendi pont zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Novák Ferenc: Bejelenti, hogy a képviselőtestület zárt ülés keretében folytatja tovább munkáját. Mivel a nyílt ülésen tárgyalandó napirend nem volt, megköszönte a részt vételt és a nyílt ülést 07,31 órakor bezárta.

Kmft.

Novák Ferenc Szabóné dr. Csányi Marianna

Polgármester Jegyző

Czirákiné Pakulár Judit Horváth Vencel

Jkv. hitelesítő Jkv. hitelesítő